Graad 4 tot 7 produkte | Lomi
Salomie se Storiehoekie
Posted on 2019/11/11 by Manewales
Ek het nou al gefokus op die voorskoolse en grondslagfase produkte wat ek beskikbaar het. Vir graad 4 tot 7 het ek nog nie so baie geskep nie. Die afdeling behoort stelselmatig te groei (2 van my kinders is immers tans in die grade).
Selfs met die ouer kinders is dit altyd belangrik om terug te keer na konkrete werk as hulle met nuwe konsepte begin. Moet dus nog nie die konkrete apparaat (soos tellers, blokkies en krale) wegpak nie!
In my Somme(r) Pret reeks is Somme(r) Pret 2 en 3 beskikbaar vir die grade. Dit bevat 30 wiskunde aktiwiteitsbladsye en kos R40. Dit is ook beskikbaar in Engels as “Number Ad(d)venture 2/3”
Die Ridder en Prinses Pret­pakke bevat elk 8 aktiwiteite vir graad 4. Die twee pret­pakke se aktiwiteite is dieselfde, die tema verskil net om dit meer geskik te maak vir seuns of dogters. Dit bevat optel en aftrek, maalsomme, ‘n grafiek, breuke, patroon ontwikkeling, posisie in ‘n rooster, omtrek en oppervlak aktiwiteite. Dit kos R8 elk
Die Robot Pret Graad 5 bevat 9 aktiwiteite (met antwoordstel). Dit bevat basiese berekeninge, breuke, koördinate, wins en verlies, volume, oppervlak, omtrek en ‘n logika probleem. En kos R9.
Pret met getalle bevat 8 speletjies vir 2 of meer spelers om optel / aftrek/ maal somme mee te oefen. Jy kies self aan watter vaardigheid julle wil werk. Die speletjies maak gebruik van 4 draaiers (spinners) om getalle tot 5, 6, 10 en 12 onderskeidelik kan draai. Gebruik die 5 en 6 draaiers vir jonger kinders wat nog met kleiner getalle werk vir optel/aftrek/maal en die 10 en 12 draaier vir ouer kinders wat al met groter getalle kan werk. Die pak sluit ook flitskaarte in wat in die plek van die draaiers of dobbelstene gebruik kan word. Al die wonderlike idees vir net R5
Speel­-Speel Maaltafels bevat 4 speletjies om maaltafels mee te oefen. Die eerste 2 vir tafels tot by 6×6 (dobbelsteenspeletjies). Die 3de speletjie maaltafels tot by 12×12. En die 4de speletjie vir tafels van 3x tot 9x tafels. Dit kos R6 en is ook beskikbaar in Engels.
Meeste maaltafels in ‘n ry bevat 10 bladsye om 2, 3, 4, 5, 6, 7, 8, 9, 10 en 11 maaltafels tot by 10x te oefen en kos R6. Dit is ook beskikbaar in Engels.
Maaltafelparkering bevat ‘n speletjie om maalsomme van 2X2 tot by 7×7 te oefen. Druk die dobbelsteen en parkeerarea (9 bladsye) uit en parkeer speelgoedkarretjies op die antwoord van die maalsom. Dit kos R5 en is ook beskikbaar in Engels.
Gratis om af te laai is die 2 spoedtoetse. Die idee is om te kyk hoe vinnig en/of akkuraat ‘n kind 10 somme op ‘n slag kan doen. Dit is vir kinders wat van kompetisie hou en graag hul eie tyd wil verbeter. BAIE BELANGRIK – moet asseblief nie die gebruik as jy ‘n kind het wat reeds angstig is oor wiskunde nie!!! Wiskunde angs (Maths anxiety) is een van die groot dinge wat kinders in wiskunde pootjie en spoedtoetse is dikwels die begin van die probleem. Moet ook nie aanhou om dit te gebruik as jy sien jou kind raak angstig daaroor nie.
My kopieerboek: Drukskrif is 45 bladsye met kopieerwerk en aktiwiteite om drukskrif te oefen. Dit bevat onder andere teksverse, gedigte van Leipoldt, woordsoorte, Suid­Afrika se provinsies, en maande sowel as aktiwiteite soos doolhowe, teken en prente
kopieer, patrone uitbrei en inkleur. Vir ouer kinders wat reeds lettervorming geleer het en hul drukskrif wil verbeter. Dit kos R30.
My kopieerboek: Lopende skrif is 55 bladsye met kopieerwerk en aktiwiteite om lopende skrif te oefen. Dit bevat onder andere teksverse, gedigte van Leipoldt, meer gevorderde woordsoorte, Suid­Afrika se tale en simbole, planete en boeke van die Bybel sowel as aktiwiteite soos doolhowe, teken en prente kopieer, patrone uitbrei, woordsoek en inkleur. Dit kos R37
Vir ‘n volledige katalogus van produkte gaan na: Lomi katalogus Afrikaans Des19 of Lomi catalogue English. Of kontak my by info@lomi.co.za
Categories: Graad 4, Graad 5, Graad 6, Uncategorized, wiskunde	| Sleutelwoorde: Somme(r) Pret, wiskunde aktiwiteite | 2 Kommentaar
2 thoughts on “Graad 4 tot 7 produkte”
Goeie naand ek wil asseblief van die Wiskunde werkies bestel
vir my 2 kindertjies vir volgende jaar. Graad 1 en Graad 4.
Kan jy asb vir my die bank besonderhede email en hoe em te werk
Moet gaan im te bestel en ontvang asb.
Dankie vir die navraag, Andele. Ek het vir jou ‘n e-pos gestuur.
Laat 'n boodskap na Manewales Kanselleer antwoord
Argief Kies Maand Julie 2020 Junie 2020 Mei 2020 April 2020 Maart 2020 Januarie 2020 Desember 2019 November 2019 Junie 2019 Mei 2019 Desember 2018 November 2018 Augustus 2018 Junie 2018 Mei 2018 April 2018 Desember 2017 November 2017 Augustus 2017 Junie 2017 Maart 2017 Desember 2016 November 2016 Oktober 2016 September 2016 Augustus 2016 Junie 2016 Mei 2016 April 2016 Maart 2016 Januarie 2016 Desember 2015 November 2015 Oktober 2015 September 2015 Augustus 2015 Julie 2015 Junie 2015 Mei 2015 April 2015 Maart 2015 Februarie 2015 Januarie 2015 Desember 2014 November 2014 Oktober 2014 September 2014 Augustus 2014 Julie 2014 Junie 2014 April 2014 Maart 2014 Januarie 2014 November 2013 September 2013 Augustus 2013 Julie 2013 Mei 2013 Februarie 2013 Januarie 2013 November 2012 Oktober 2012 September 2012 Augustus 2012 Julie 2012 Junie 2012 Mei 2012 April 2012 Maart 2012 Februarie 2012 Januarie 2012 Desember 2011 November 2011 Oktober 2011 September 2011 Augustus 2011 April 2011 Maart 2011 Februarie 2011 Januarie 2011
Sluit aan by 125 ander intekenaars
314 972 hits